แจ้งเรื่องหลักสูตรบาริสต้าขั้นสูง(โรงเรียนฝึกอาชีพดินแดง1) ภายใต้การดูแลของสำนักพัฒนาสังคม กรุงเทพมหานคร

 เนื่องจากดิฉันได้เรียนหลักสูตรบาริสต้าเบื้องต้นจากดินแดง1 และได้พิจารณาหลักสูตรบาริสต้าขั้นสูงตามที่ผู้สอนแจ้งแล้วมีความสนใจอย่างมาก (ตามรูปภาพ1ด้านบนค่ะ)
การเรียนการสอนวันแรกทางผู้สอนจะแจ้งคร่าวๆถึงการวางแพลนที่จะสอนตั้งแต่อาทิตย์แรกจนถึงอาทิตย์สุดท้ายในการเรียนการสอน โดยจากหลักสูตรอาทิตย์แรกควรที่จะเรียนเรื่องศาสตร์การคั่วกาแฟ แต่ทางผู้สอนมาแจ้งว่าทางโรงเรียนจะให้ออกงานโดยให้ออกไปโชว์ทักษะ"บาเทนเดอร์" ซึ่งไม่ได้เกี่ยวข้องกับทางหลักสูตรบาริสต้าขั้นสูงแต่อย่างใด และไม่ได้แจ้งผู้เรียนก่อนที่จะเริ่มเรียนในอาทิตย์แรกว่าจะต้องเรียนบาเทนเดอร์'เพื่อออกงาน'ด้วย
 ซึ่งในอาทิตย์แรก (23-26 กรกฎาคม) ไม่มีการเรียนการสอนที่เกี่ยวข้องกับหลักสูตรบาริสต้าใดๆ และในการออกงานแต่ละครั้งจะมีการเตรียมของ เก็บของ ล้างของ ซึ่งทำให้กินระยะเวลาการเรียนการสอนทุกครั้ง บางวันใช้เวลาเตรียมของไปออกงานครึ่งวัน - 1วันเต็มๆ 

ต่อมาในวันที่ 26 กรกฎาคม 2567 เวลา 16.42 น. ทางผู้สอนแจ้งว่าจะมีการออกงานอีก เป็นการออกงานที่งานประชุมสภา ขายกาแฟและชา ในวันที่ 30 กรกฏาคม และแจ้งในทางผู้เรียน ดังนี้: (ตามรูปภาพที่2ด้านบนค่ะ)

จากการออกงานบาเทนเดอร์อาทิตย์แรกทำให้ผู้เรียนหลายคนไม่พอใจที่เอาเวลาเรียนไปออกงาน และอยากที่จะเลิกเรียนเพราะเสียเวลาการเรียนไป1อาทิตย์ ทำให้ทางผู้เรียนบางคนช่วยผู้สอนคิดดีลนี้ออกมา คือ การฝึกงานจะร่นระยะเวลาเหลือ 2 วัน จาก 5 วัน เพราะหักจากวันที่จะออกงานที่ผ่านมา และขยับวันเรียนวันสุดท้ายออกไปจากวันที่ 14 สิงหาคม เป็น 21 สิงหาคม ทำให้ทางดิฉันและหลายคนพึงพอใจ  เเละเลือกที่จะเรียนต่อ เพราะคิดว่านี่คือการออกงานครั้งสุดท้าย และเวลาที่เหลือจะได้เรียนในสิ่งตัวเองคาดหวังมาตั้งแต่ต้น

ในอาทิตย์แรกที่กล่าวไปข้างต้นทางผู้สอนยังหาสถานที่ที่จะสอนคั่วกาแฟยังไม่ได้ 
 ต่อมาในอาทิตย์ที่สอง (30-2 สิงหาคม) ทางผู้สอนแจ้งว่าได้สถานที่คั่วเป็นห้องน้ำที่อยู่ในห้องเรียนหลักสูตรการนวดแผนไทย(ซึ่งในตอนนี้ไม่มีการเรียนการสอน) ซึ่งสถานที่ไม่เหมาะสมสำหรับสอน สถานที่คับแคบ การเรียนการสอนไม่สะดวก กลิ่นไหม้ของการคั่วคละคลุ้งไปทั้งห้อง

 ต่อมาในอาทิตย์ที่สาม (5-9 สิงหาคม) 
วันที่ 5 สิงหาคม 2567 ตามที่ทางผู้สอนแจ้งคือเรียนsensoryช่วงเช้า และเรียนcuppingช่วงบ่าย แต่ในช่วงเช้าทางผู้สอนกลับบอกว่ามีประชุมช่วงบ่าย เลื่อนการเรียนcupping ไปเป็นวันพรุ่งนี้แทนการเรียนการสอนเลยจะต้องเลื่อนออกไป 
วันที่ 8 สิงหาคม 2567 ทางผู้สอนไม่ได้แจ้งก่อนว่าวันนี้จะให้แค่นั่งคิดเมนูsignature เพื่อไปแข่งในงาน open house ของทางโรงเรียนในวันที่ 15 สิงหาคม และให้ซื้อวัตถุดิบมาลองทำในวันที่ 13 สิงหาคม
(ทางดิฉันคิดว่าทางผู้สอนควรแจ้งนักเรียนก่อน เพื่อเป็นการเตรียมตัวและไม่เสียเวลาการเดินทาง ในวันที่ 8 สิงหาไม่ควรที่จะมานั่งคิดเฉยๆตั้งแต่เวลา 09.00-16.00น. มันเป็นการเสียเวลาของทางผู้เรียนอย่างมาก)
วันที่ 9 สิงหาคม 2567 มีการดูงานที่มหาวิทยาลัยสวนดุสิต ทางผู้สอนไม่มีการบรีฟหรือแจ้งทางผู้เรียนก่อน ทั้งรายละเอียดกิจกรรม เวลากี่โมงถึงกี่โมง ทางดิฉันคิดว่ามันจำเป็นที่ควรจะแจ้งนักเรียนค่ะ
ต่อมาในอาทิตย์ที่สี่ (13-16 สิงหาคม)
วันที่ 15 สิงหาคม 2567 ทางโรงเรียนมีกิจกรรมเปิด open house ทางผู้สอนไม่ได้แจ้งก่อนว่าจะต้องขายเมนูน้ำชงต่างๆในงาน แต่กลับบอกก่อนช่วงเย็นของวันที่ 14 สิงหาคม ซึ่งไม่ควรเป็นอย่างยิ่ง เหตุการณ์การแบบนี้เกิดขึ้นหลายครั้งกับการบอกกระชั้นชิดทำให้นักเรียนไม่ได้เตรียมตัวและไม่มีการบรีฟใดๆ
ต่อมาในวันเดียวกันช่วงเย็น 18.15 น. ทางผู้สอนแจ้งว่าจะมีการออกงานในอาทิตย์ถัดไปใน วันที่ 20-22 สิงหาคม (ตามรูปภาพที่3ด้านบนค่ะ) ที่ควรได้เรียนลาเต้อาร์ต ซึ่งการเรียนลาเต้อาร์ตจากปกตืที่ต้องเรียนวันที่ 19-21 (3วัน) เหลือเพียง 1 วันเท่านั้น ซึ่งเป็นไปไม่ได้เลยที่ทางผู้สอนจะสอนได้ครบทั้งหมด4ลาย ตามที่แจ้งในหลักสูตร สุดท้ายทางผู้สอนให้นักเรียนเลือกเรียนเพียง1ลาย 

จากที่กล่าวมาข้างต้นดิฉันเป็นคนนึงที่มาเลือกเรียนหลักสูตรบาริสต้าขั้นสูงเพื่อไปประกอบอาชีพ"ไม่ใช่เพื่อฆ่าเวลา"หรือ"ออกงานสร้างชื่อเสียงให้กับทางโรงเรียน" ถ้าหากดิฉันนับวันการเรียนจริงๆ ไม่ถึง 1 อาทิตย์ด้วยซ่้ำค่ะ ผู้เรียนหลายคนเดินทางมาจากต่างจังหวัด นั่งรถสาธารณะ บางคนเป็นชั่วโมงเพื่อมาเรียนในหลักสูตรนี้ มีค่าใช้จ่ายในการเรียนทั้งหมดทุกคน แต่ตั้งแต่อาทิตย์แรกจนถึงอาทิตย์สุดท้ายมีหลายวันมากๆ ที่มาแล้วเสียเวลาเปล่า ไม่ได้ความรู้อะไรกลับไปทั้งๆที่เป็นหลักสูตรขั้นสูงควรที่จะมีรายละเอียดการเรียนการสอนมากกว่านี้ ทางดิฉันคิดว่าถ้าทางโรงเรียนและผู้สอนไม่พร้อมที่จะเปืดหลักสูตรนี้ก็ยังไม่ควรที่จะเปิด การออกงานแต่ละครั้งไม่ได้ทักษะอะไรที่ขั้นสูงควรจะได้รับ เพราะในตอนเรียนหลักสูตรเบื้องต้นก็ออกงานกันไปแล้วค่ะ ทั้งนี้รบกวนปรับปรุงเพื่อไม่ให้นักเรียนรุ่นต่อๆไปมาเจอแบบดิฉัน

ข้อเสนอแนะการปรับปรุง : หากทางโรงเรียนต้องการนักเรียนเพื่อไปออกงาน ทางดิฉันแนะนำเปิดหลักสูตรบาริสต้า(เพื่ออาชีพ) และแจ้งหลักสูตรการเรียนการสอนเพื่อเตรียมไปออกงานต่างๆที่ทางโรงเรียนวางแผนไว้ ให้ชัดเจน ดิฉันคิดว่าทางนักเรียนที่ทราบรายละเอียดหลักสูตรก่อนโดยไม่เปลี่ยนแปลงและรอลุ้นไปแต่ละวันแบบที่ดิฉันเจอ ยอมรับได้ค่ะ